Държавен вестник, бр. 36, 2011 г., стр. 77

БРОЙ  36	
Д Ъ Р Ж А В Е Н  В Е С Т Н И К 	
СТР.  77  
(5) В случаите, когато условията на ал. 2 
не са спазени, се изпълняват изискванията по 
т. 3.3 на приложение № 1 към чл. 6, ал. 1.“
§ 3. В § 1 на допълнителните разпоредби 
се правят следните изменения:
1. Точка 1 се изменя така:
„1. „Защитна конструкция при преобръщане 
(ROPS), наричана по-долу „защитна конструк­
ция“, е монтираната на трактор конструкция, 
чиято основна цел е да предотврати или да 
намали опасността за водача в резултат на 
преобръщане на трактора при нормални ра­
ботни условия. Защитната конструкция при 
преобръщане осигурява достатъчно широко 
пространство като свободна зона, за да бъде 
защитен водачът в седнало положение или 
вътре в него, или в рамките на зона, ограни­
чена от серия прави линии по  външния кон­
тур на конструкцията до която и да е част на 
трактора, която може да влезе в контакт със 
земната повърхност и която може да осигури 
опора за трактора в това положение, ако той 
се преобърне.“
2. Точка 2 се заменя така:
„2. „Колея“ е вертикалната повърхнина през 
оста на колелото, пресичаща симетрично не­
говата равнина по дължината на права линия, 
която преминава през опорната повърхност в 
една точка. Ако А и В са двете точки, опре­
делени по този начин за колелата на една и 
съща ос на трактора, широчината на колеята 
е разстоянието между точки А и В. По този 
начин се определя колеята поотделно за пред­
ния и задния мост на трактора. В случаите, 
когато има сдвоени колела, колеята се явява 
разстоянието между двете равнини, предста­
вляващи симетричните равнини на всяка от 
двойките колела.“
3. Точка 5 се изменя така:
„5. „Колесна база на колесен трактор“ е 
разстоянието между вертикалните равнини, 
минаващи през двете линии АВ, както са оп­
ределени по-горе, съответно една за предните 
колела и една за задните колела.“ 
§ 4. В приложение № 1 към чл. 6, ал. 1 се 
правят следните изменения:
1. Точки от 2 до 2.3 се изменят така:
„2. Определения.
2.1. Определяне на базова точка на седал­
ката, положение на седалката и регулировка 
за изпитването (Прилагат се определенията и 
изискванията по Код 7, точка 1 от Решение 
C(2008) 128 на ОИСР от октомври 2008 г., с 
изключение на точка 1.1 (Селскостопански и 
горски трактори).
2.1.1. Базова точка на седалката ( SIP).
За изпитванията за разширение на обхвата 
във връзка с протоколи от изпитване, в които 
първоначално е използвана точката за ораз­
меряване на седалката (SRP), изискваните 
измервания се извършват с позоваване на SRP, 
а не на SIP, и ясно се посочва използването 
на SRP (вж. приложение № 1).
Базовата точка на седалката се определя в 
съответствие с ISO 5353:1995. 
2.1.2. Положение на седалката и регулировка 
за изпитването.
2.1.2.1. Когато наклонът на седалката и 
облегалката може да се регулира, те трябва 
да бъдат установени в такова положение, че 
базовата точка на седалката да се намира в 
най-задното и най-горното си положение.
2.1.2.2. Когато седалката е снабдена със 
система за окачване, то тя трябва да бъде 
блокирана в средното положение на нейния 
обхват на отклоняване, освен ако това не 
противоречи на инструкциите, ясно посочени 
от производителя на седалката.
2.1.2.3. Когато позицията на седалката е 
регулируема само по дължина и вертикал­
но, надлъжната ос, минаваща през базовата 
точка на седалката, трябва да е успоредна на 
вертикалната надлъжна равнина на трактора, 
минаваща през центъра на кормилното колело, 
и на не повече от 100 mm от тази равнина.
2.2. Свободна зона. 
2.2.1. Базова вертикална равнина. 
Свободната зона е показана на фиг. 1а, 
1б, 1в, 2а и 2б. Тази зона е определена чрез 
базовата равнина и базовата точка на седал­
ката (SIP). Базовата равнина е вертикална 
равнина, която в общия случай е разположена 
надлъжно по отношение на трактора и минава 
през базовата точка на седалката и центъра 
на кормилното колело. Обикновено базовата 
равнина съвпада с надлъжната равнина на 
симетрия на трактора. Приема се, че базовата 
равнина се премества хоризонтално заедно със 
седалката и кормилното колело по време на 
натоварванията, но остава перпендикулярна 
на трактора или на пода на защитната кон­
струкция при преобръщане. Свободната зона 
се определя на базата на точки 2.2.2 и 2.2.3. 
Размерите са в mm
Фиг. 1а. Свободна зона
Страничен изглед – разрез през базовата равнина